**LEKTIRA – NOĆNA MORA**

Pokušavali smo pronaći tajnu filma i odlučili smo sami ući u taj – svijet-. Svijet koji priču i maštu pretvara u stvarnost koja je okom vidljiva.

Ne želimo biti samouvjereni, ali mislimo da smo kao ekipa uspjeli iako nismo završili na državnoj razini.

Nažalost, povjerenstvo se nije zainteresiralo za 3D tehniku, niti za naš trud koji smo uložili dok smo ju nabavili, a o montiranju da i ne pričamo.

Sretni smo i ponosni što smo to učinili, vjerojatno prvi i jedini kao osnovnoškolci. Film ostaje i kao umjetnost i kao hobi, tj., dio naših života.

U stvaranju filma osim prof.Darije Atlagić, glumaca Filipa Forjana i Renata Mandurića, režisera i pisca teksta Andreja Dorića, sudjelovao je i prof.Želimir Poljak, koji se eto dobro „oznojio“ i svojim savjetima i opremom pomogao naš trud i rad na čemu mu se ovom prilikom zahvaljujemo.

Ovo je napisano tek da znate da smo našu školu dostojno predstavili na ovogodišnjem Lidranu, a učinit ćemo to, vjerujemo, još bolje i dogodine.

**Andrej Dorić, Filip Forijan, Renato Mandurić, učenici VI.b raz. OŠ Ivana Filipovića , Osijek**